Готфрид Бен
Малка астра

Превод от немски: Емануил Видински, 2006

chitanka.info

Удавен разносвач на бира беше опънат върху масата.

Някой бе пъхнал между зъбите му

тъмно-светла лилава астра.

Когато откъм гърдите

под кожата

с един голям нож

изрязах езика и небцето

трябва да съм я закачил, тъй като се хлъзна

в наблизо намиращия се мозък.

При зашиването

я поставих в гръдния кош,

между финия талаш.

Напий се до насита в твоята ваза!

Почивай в мир,

малка астра!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.